**Ինկորպորացիան կատարվել է 31․03․2025թ․ թիվ 4-լ հրամանի հիման վրա**

**14-Լ**

**ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ ՔՆՆՈՒԹՅԱՆ ՀԱՆՁՆԱԺՈՂՈՎԻ ԿԱԶՄԸ**

**ԵՎ ՀԱՆՁՆԱԺՈՂՈՎԻ ԿԱՆՈՆԱԴՐՈՒԹՅՈՒՆԸ ՀԱՍՏԱՏԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՈՍՏԻԿԱՆՈՒԹՅԱՆ ՊԵՏ-ՆԵՐՔԻՆ ԳՈՐԾԵՐԻ ՆԱԽԱՐԱՐԻ ՏԵՂԱԿԱԼԻ 2024 ԹՎԱԿԱՆԻ ՀՈՒՆԻՍԻ 11-Ի ԹԻՎ 11-Լ ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով Հայաստանի Հանրապետության ներքին գործերի նախարարի 2024թ․ մայիսի 16-ի թիվ 8-Ն հրամանի հավելված 2-ի 4-րդ կետի և Հայաստանի Հանրապետության ներքին գործերի նախարարի 2023 թվականի մարտի 14-ի թիվ 4-Լ հրամանի հավելվածի 19-րդ կետի 5-րդ և 9-րդ ենթակետերի պահանջները․

**Հ Ր Ա Մ Ա Յ Ո Ւ Մ Ե Մ՝**

Հաստատել՝

1․ Հրաձգության հրահանգչի որակավորման քննության հանձնաժողովի հետևյալ կազմը՝

1) Հայաստանի Հանրապետության ներքին գործերի նախարարության ոստիկանության համայնքային ոստիկանության գլխավոր վարչության պետի տեղակալ (հանձնաժողովի նախագահ),

2) Հայաստանի Հանրապետության ներքին գործերի նախարարության համայնքային ոստիկանության գլխավոր վարչության հերթապահ ծառայության վարչության պետ (հանձնաժողովի նախագահի տեղակալ),

3) Հայաստանի Հանրապետության ներքին գործերի նախարարության ոստիկանության պետական պահպանության գլխավոր վարչության ծառայության վարչության պետի տեղակալ (հանձնաժողովի անդամ),

4) Հայաստանի Հանրապետության ներքին գործերի նախարարության ոստիկանության համայնքային ոստիկանության գլխավոր վարչության հերթապահ ծառայության վարչության թույլտվության և մեթոդական ապահովման բաժնի պետ (հանձնաժողովի անդամ),

5) Հայաստանի Հանրապետության ներքին գործերի նախարարության ոստիկանության համայնքային ոստիկանության գլխավոր վարչության հերթապահ ծառայության վարչության թույլտվության և մեթոդական ապահովման բաժնի հատկապես կարևոր հանձնարարություններով ավագ տեսուչ (հանձնաժողովի անդամ),

6) Հայաստանի Հանրապետության ներքին գործերի նախարարության կրթահամալիրի ոստիկանության ուսումնական ստորաբաժանման մարտական, ֆիզիկական և հատուկ պատրաստականության ամբիոնի դասախոս (հանձնաժողովի անդամ),

7) Հայաստանի Հանրապետության ներքին գործերի նախարարության ոստիկանության համայնքային ոստիկանության գլխավոր վարչության հերթապահ ծառայության վարչության թույլտվության և մեթոդական ապահովման բաժնի հատկապես կարևոր հանձնարարություններով ավագ տեսուչ (հանձնաժողովի քարտուղար)։

2․Հրաձգության հրահանգչի որակավորման քննության հանձնաժողովի կանոնադրությունը՝ համաձայն հավելվածի։

3․Ուժը կորցրած ճանաչել ՀՀ ներքին գործերի նախարարության ոստիկանության պետ-ներքին գործերի նախարարի տեղակալի 11․06․2024թ․ թիվ 11-Լ հրամանը։

4․Հրամանը ծանոթացնել Հայաստանի Հանրապետության ներքին գործերի նախարարության իրավասու ծառայողներին և աշխատողներին։

**ՈՍՏԻԿԱՆՈՒԹՅԱՆ ԳԵՆԵՐԱԼ-ՄԱՅՈՐ Ա․ ՀՈՎՀԱՆՆԻՍՅԱՆ**

« 05 » սեպտեմբերի 2024թ․

ք․ Երևան

Հավելված

ՀՀ ներքին գործերի նախարարության

ոստիկանության պետ-ներքին

գործերի նախարարի տեղակալի

« 05 » սեպտեմբերի 2024թ.

14- Լ հրաման

**ԿԱՆՈՆԱԴՐՈՒԹՅՈՒՆ**

**ՀՐԱՁԳՈՒԹՅԱՆ ՀՐԱՀԱՆԳՉԻ ՈՐԱԿԱՎՈՐՄԱՆ ՔՆՆՈՒԹՅԱՆ ՀԱՆՁՆԱԺՈՂՈՎԻ**

**1․ ԸՆԴՀԱՆՈՒՐ ԴՐՈՒՅԹՆԵՐ**

1․Հայաստանի Հանրապետության ներքին գործերի նախարարության ոստիկանությունում հրաձգության հրահանգչի որակավորման քննության հանձնաժողովը (այսուհետ հանձնաժողով) ստեղծվում և դրա կազմը փոփոխվում է Հայաստանի Հանրապետության ներքին գործերի նախարարության ոստիկանության պետ-ներքին գործերի նախարարի տեղակալի հրամանով։

2․Հանձնաժողովն իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ։

**2․ՀԱՆՁՆԱԺՈՂՈՎԻ ԽՆԴԻՐՆԵՐՆ ՈՒ ԳՈՐԾԱՌՈՒՅԹՆԵՐԸ**

3․Հանձնաժողովի հիմնական խնդիրները հրաձգության հրահանգչի որակավորման քննության կազմակերպումն ու անցկացումն են։

4․Հանձնաժողովն իրեն վերապահված խնդիրներին համապատասխան և սույն կանոնադրությամբ նախատեսված կարգով իրականացնում է հետևյալ գործառույթները՝

1)Էլեկտրոնային եղանակով որակավորման քննության անցկացում՝ թեստավորման առաջադրանքների միջոցով․

2)Որակավորման քննության դրական գնահատականների հիման վրա որոշման ընդունում՝ թեկնածուներին հրահանգչի որակավորման վկայականներ տրամադրելու վերաբերյալ․

3)Հայաստանի Հանրապետության օրենսդրությամբ սահմանված այլ գործառույթներ։

**3․ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅԱՆ ԿԱԶՄԱԿԵՐՊՈՒՄԸ**

5․Հանձնաժողովն իր աշխատանքները կազմակերպում է նիստերի և դրանց նախորդող նախապատրաստական աշխատանքների իրականացման միջոցով։ Նիստեր հրավիրվում են ըստ անհրաժեշտության։

6․Հանձնաժողովը կազմված է հանձնաժողովի նախագահից, նախագահի տեղակալից, չորս անդամներից և քարտուղարից։

7․Հանձնաժողովի նիստն իրավազոր է, եթե ապահովվել է հանձնաժողովի նախագահի կամ հանձնաժողովի նախագահի տեղակալի և հանձնաժողովի անդամների առնվազն կեսից ավելիի մասնակցությունը։

8․Հանձնաժողովի նիստերի ընթացքի և ընդունված որոշումների վերաբերյալ կազմվում է արձանագրություն, որը ստորագրում են հանձնաժողովի նախագահը, հանձնաժողովի նախագահի տեղակալը, անդամները և քարտուղարը։

**9․ Հանձնաժողովը՝**

1. Կազմակերպում և իրականացնում է որակավորման քննության աշխատանքները․
2. Ընդունում է որակավորման քննությանը մասնակցելու համար դիմած անձի (անձանց) կողմից ներկայացված անհրաժեշտ փաստաթղթեը, ստուգում դրանց ճշտությունն ու ամբողջականությունը․
3. Համապատասխան հարցումներ կատարելու միջոցով պարզում է թեկնածուի կողմից հանցագործություն կատարած լինելու կամ հանցագործության համար դատվածության՝ սահմանված կարգով վերացված կամ մարված լինելու հանգամանքները․
4. Կազմում է որակավորման քննության թեստավորման հարցաշարը և թեստավորման առաջադրանքները․
5. Որակավորման քննության թեստավորման հարցաշարը քննության օրվանից ոչ ուշ, քան վեց ամիս առաջ, պարտադիր հրապարակում է <http://www.police.am> ինտերնետային կայքում․
6. Որակավորման քննությանը մասնակցելու համար անհրաժեշտ փաստաթղթերի ներկայացման ժամկետների վերաբերյալ որակավորման քննությունից առնվազն մեկ ամիս առաջ Հայաստանի Հանրապետության ներքին գործերի նախարարության պաշտոնական կայքում՝ <https://mia.gov.am> և Հայաստանի Հանրապետության հրապարակային ծանուցումների պաշտոնական կայքում <http://www.azdarar.am> տեղադրում է իրազեկում․
7. Որակավորման քննության անցկացման օրվա, ժամի և տեղի վերաբերյալ քննությանը մասնակցող թեկնածուներին պատշաճ կերպով ծանուցում է որակավորման քննությունից առնվազն յոթ օր առաջ։ Ծանուցումը տրվում է գրավոր՝ ըստ անձի նշած հասցեի, իսկ նրա ցանկությամբ՝ նաև հեռախոսով, էլեկտրոնային փոստով․
8. Հրապարակում է որակավորման քննության օրվա արդյունքները՝ նույն օրը ամփոփելուց հետո մեկ ժամվա ընթացքում․
9. Քննարկում է որակավորման քննության արդյունքների հետ կապված բողոքները, որոնց պատասխանում է նույն օրը․
10. Որակավորման քննության արդյունքներով տաս աշխատանքային օրվա ընթացքում թեկնածուներին տրամադրում է որակավորման ստուգման վկայականներ․
11. Իրականացնում է սույն հրամանով սահմանված այլ լիազորություններ։

10․Նիստին հարգելի պատճառով չմասնակցելու դեպքում հանձնաժողովի անդամն այդ մասին տեղեկացնում է հանձնաժողովի նախագահին կամ հանձնաժողովի նախագահի տեղակալին։

11․Քվեարկությանը մասնակցում են հանձնաժողովի նախագահը, նախագահի տեղակալը և նիստին ներկա անդամները։

12․Քվեարկության արդյունքում ձայների հավասարության դեպքում որոշումն ընդունվում է թեկնածուի օգտին։

**13․** **Հանձնաժողովի նախագահը**՝

1. Ղեկավում է հանձնաժողովի աշխատանքները, հրավիրում և վարում է հանձնաժողովի նիստերը․
2. Հսկողություն է իրականացնում որակավորման քննության բնականոն ընթացքի ապահովման ուղղությամբ․
3. Ստորագրում է հանձնժողովի նիստի արձանագրությունները և ընդունված այլ որոշումները․
4. Իրականացնում է Հայաստանի Հանրապետության օրենսդրությամբ և սույն հրամանով սահմանված այլ լիազորություններ։

14․Հանձնաժողովի նախագահի՝ նիստին չմասնակցելու դեպքում նրան փոխարինում է հանձնաժողովի նախագահի տեղակալը։

**15․ Հանձնաժողովի քարտուղարը**

1. Նախապատրաստում է հանձնաժողովի նիստերը
2. Ընդունում, հավաքում և պահպանում է անձանց կողմից որակավորման քննությանը մասնակցելու համար ներկայացված անհրաժեշտ փաստաթղթերը
3. Հանձնաժողովի նիստի անցկացման վայրի, օրվա և ժամի վերաբերյալ պատշաճ կերպով իրազեկում է հանձնաժողովի անդամներին
4. Արձանագրում է հանձնաժողովի նիստի ընթացքը, ստորագրում նիստի արձանագրությունը։

**4․ ՀԱՆՁՆԱԺՈՂՈՎՒԻ ԳՈՐԾՈՒՆԵՈՒԹՅԱՆ ԴԱԴԱՐԵՑՈՒՄԸ**

16․Հանձնաժողովի գործունեությունը դադարեցվում է Հայաստանի Հանրապետության օրենսդրությամբ սահմանված կարգով։

17․Հանձնաժողովի գործունեության դադարեցումից հետո հանձնաժողովի գործունեությանն առնչվող փաստաթղթեը և այլ նյութերը ենթակա են պահպանման Հայաստանի Հանրապետության օրենսդրությամբ սահմանված կարգով